[pic] | AZ EURÓPAI KÖZÖSSÉGEK BIZOTTSÁGA |

Brüsszel, 6.12.2006

COM(2006) 797 végleges

2004/0055 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapján az Európai Parlament által

AZ EURÓPAI PARLAMENT ÉS A TANÁCS RENDELETE az európai fizetési meghagyásos eljárás létrehozásáról címen előterjesztett javaslatra vonatkozó tanácsi közös állásponthoz tett módosításokról

A BIZOT TSÁG JAVASLATÁNAK MÓDOSÍTÁSÁRÓLaz EK-Szerződés 250. cikkének (2) bekezdése alapján

2004/0055 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapján az Európai Parlament által

AZ EURÓPAI PARLAMENT ÉS A TANÁCS RENDELETE az európai fizetési meghagyásos eljárás létrehozásáról címen előterjesztett javaslatra vonatkozó tanácsi közös állásponthoz tett módosításokról

1. BEVEZETÉS

Az EK-Szerződés 251. cikke (2) bekezdése harmadik albekezdésének c) pontja értelmében a Bizottság véleményezi az Európai Parlament második olvasatában tett módosítási javaslatokat. A Bizottság az alábbiakban a Parlament két módosítási javaslatáról nyilvánít véleményt.

2. Háttér

A Bizottság 2004. március 19-én fogadta el az európai fizetési meghagyásos eljárás létrehozásáról szóló európai parlamenti és tanácsi rendeletre vonatkozó javaslatot[1]. A javaslatot 2004. március 19-én terjesztette a Parlament és a Tanács elé. Az Európai Gazdasági és Szociális Bizottság 2005. február 9-én véleményezte a Bizottság javaslatát[2]. Az Európai Parlament jelentés készítésére a Jogi Bizottsághoz, valamint véleményezésre az Állampolgári Jogi, Bel- és Igazságügyi Bizottsághoz utalta a javaslatot. Az Állampolgári Jogi, Bel- és Igazságügyi Bizottság 2005. június 13-án fogadta el véleményét. A Jogi Bizottság 2005. július 14-én hagyta jóvá jelentését. Az Európai Parlament első olvasatban 2005. december 13-i plenáris ülésén fogadott el véleményt a rendeletjavaslattal kapcsolatban. A Tanács 2006. június 30-án fogadta el a közös álláspontot. A Bizottság 2007. július 4-én közleményt fogadott el a tanácsi közös álláspontról[3]. Az Európai Parlament második olvasatban 2006. október 25-én fogadta el véleményét[4]. A vélemény két ponton kívánja módosítani a rendelettervezetet.

3. A javaslat célja

A nem vitatott kintlévőségek gyors behajtása kiemelt jelentőségű az Európai Unió gazdasági szereplői és a belső piac megfelelő működése szempontjából. Amennyiben a jogi keret nem biztosítja, hogy a hitelezők gyorsan behajthassák nem vitatott követeléseiket, bizonyos értelemben büntetlenséget nyújt a fizetésképtelen adósoknak, és arra ösztönözheti őket, hogy szándékosan, saját előnyükre tartsák vissza a fizetést. A késedelmes fizetés gyakran a vállalkozások – különösen a kis- és középvállalkozások – fizetésképtelenségéhez vezet, kockára téve azok életbenmaradását és számos munkahelyet.

E gazdasági kárt tovább súlyosbítja, hogy a hosszadalmas, nehézkes és költséges bírósági eljárás elkerülhetetlen még a nem vitatott követelések behajtásakor is. Ez több szempontból is kihívást jelent a tagállami igazságszolgáltatásnak. Fontos lenne tehát, hogy az eljárás során mielőbb el lehessen különíteni az igazán vitás ügyeket azoktól, amelyek esetében valójában nincsen jogi vita. A bíróságok csak így képesek hatékonyan felhasználni a korlátozottan rendelkezésükre álló forrásokat, jóllehet még ez sem elegendő. Az ügyek elkülönítésével a bíróságnak módjában áll csak a vitás peres ügyekre összpontosítani, és azokról ésszerű időn belül dönteni. Mindez azonban csak akkor valósítható meg, ha a nem vitatott követelések behajtásához gyors és hatékony eljárás áll rendelkezésre.

A javaslat célja, hogy az egész Európai Unióban egységes, gyors és hatékony eljárást hozzon létre a nem vitatott pénzkövetelések behajtására.

4. A Bizottság véleménye az Európai Parlament ÁLTAL JAVASOLT MÓDOSÍTÁSOKRÓL

4.1. A Bizottság által elfogadott módosítások

- A Bizottság elfogadja az Európai Parlament A. formanyomtatványra vonatkozó módosítási javaslatát, amely szerint a nyelvekre vonatkozó figyelmeztetést nem a formanyomtatvány útmutatójában, hanem a nyomtatvány tetején kell feltüntetni.

- A Bizottság elfogadja továbbá az Európai Parlament 31. cikkre vonatkozó módosítási javaslatát a végrehajtási hatáskörök gyakorlását illetően, amely szerint az alkalmazandó eljárás az 1999/468/EK határozat módosításáról szóló, 2006. július 22-i 2006/512/EK tanácsi határozatban megállapított új, ellenőrzéssel történő szabályozási bizottsági eljárás.

5. Zárszó

A Bizottság az EK-Szerződés 250. cikkének (2) bekezdése értelmében a fentiek szerint módosítja javaslatát.

[1] 2004.3.19-i COM(2004) 173 végleges és 2004.5.25-i COM(2004) 173 végleges/3

[2] CESE/2005/133, HL C 221., 2005.9.8., 77. o.

[3] COM(2006) 374 végleges, 2006. július 7.

[4] P6_TA(2006)0440..